Pielikums Nr.2

Izsoles noteikumiem

APSTIPRINĀTI

 Izsoles komisijas sēdē

2025.gada 26. septembrī

Protokols Nr.1

**Nekustamā īpašuma nomas līgums «DOKREGNUMURS»**

*Dokumenta datums ir pēdējā pievienotā*

*drošā elektroniskā paraksta un tā laika zīmoga datums*

**Dabas aizsardzības pārvalde**, reģistrācijas Nr. 900090099027 (turpmāk – Iznomātājs), tās ģenerāldirektores Lauras Anteinas personā, kura rīkojas saskaņā ar Ministru kabineta 2019. gada 2. jūnija noteikumu Nr. 507 “Dabas aizsardzības pārvaldes nolikums” 6.punktu un 8.2. apakšpunktu, no vienas puses, un

**xxxxx**, personas kods xxxx/ reģistrācijas Nr. (turpmāk – Nomnieks), no otras puses, kopā turpmāk saukti – Puses,

ievērojot Iznomātāja organizētās “Nekustamā īpašuma “Gaujas NP Siguldas novads”, Sigulda, kadastra Nr. 8015 001 0103, sastāvā ietilpstošās zemes vienības Turaidas iela 7, Sigulda (kadastra apzīmējums 8015 001 0401), daļas, kioska (kadastra apzīmējums 8015 001 0501 001), un nojumes (kadastra apzīmējums 8015 001 0501 002), nomas tiesību elektroniskās izsoles” rezultātus, kas apstiprināti ar Iznomātāja mantas izsoles komisijas xxxx. lēmumu Nr.xxxx, izsakot savu brīvu gribu, bez maldības, spaidiem un viltus, nosledz līgumu par sekojošo (turpmāk – Līgums):

1. **Līguma priekšmets**
	1. Iznomātājs nodod un Nomnieks pieņem nomas lietošanā par maksu Latvijas valstij piederošā nekustamā īpašuma “Gaujas NP Siguldas novads”, Sigulda, kadastra Nr. 8015 001 0103, sastāvā ietilpstošās zemes vienības Turaidas iela 7, Sigulda (kadastra apzīmējums 8015 001 0401), daļu 0,09 ha platībā, kiosku (kadastra apzīmējums 8015 001 0501 001), un nojumi (kadastra apzīmējums 8015 001 0501 002, turpmāk kopā – Īpašums).
	2. Īpašums tiek iznomāts atbilstoši Līgumam klāt pievienotajai Īpašuma robežu shēmai (Pielikums), kas ir Līguma neatņemama sastāvdaļa.
	3. Īpašuma iznomāšanas mērķis - tirdzniecības un sabiedriskās ēdināšanas pakalpojumu sniegšana, kā arī Īpašuma apsaimniekošana un uzturēšana. Atbalstāmais tirgošanās sortiments ir tradicionāli mājražotāju izstrādājumi, kas popularizē Gaujas Nacionālā parka objektus. Aizliegta alkohola un tabakas izstrādājumu tirdzniecība.
	4. Nekustamis īpašums “Gaujas NP Siguldas novads”, Sigulda, kadastra Nr. 8015 001 0103, ir ierakstīts Siguldas pilsētas zemesgrāmatas nodalījumā Nr. 100000298738 uz Latvijas valsts vārda Viedās administrācijas un reģionālās attīstības ministrijas personā. Iznomātājs īsteno pārvaldīšanu pār nekustamo īpašumu.
	5. Iznomātājs apliecina, ka viņam uz Līguma noslēgšanas brīdi ir tiesības slēgt Līgumu un uzņemties tajā paredzētās saistības. Iznomātājs apliecina, ka Īpašums līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.
	6. Īpašums atrodas Gaujas Nacionālā parka dabas lieguma zonā un aizsargājamo ģeoloģisko un ģeomorfoloģisko dabas pieminekļu teritorijā.
	7. Iznomātājs nodod un Nomnieks pieņem Īpašumu ne vēlāk kā 5 (piecu) darba dienu laikā no Līguma spēkā stāšanās dienas ar pieņemšanas - nodošanas aktu, kas pievienojams Līgumam un atzīstams par tā neatņemamu sastāvdaļu.
	8. Nomniekam ir zināms Īpašuma tehniskais stāvoklis Līguma noslēgšanas brīdī, pret ko tam pretenziju nav. Nomnieks pieņem Īpašumu tādā stāvoklī, kādā tas atradīsies uz pieņemšanas - nodošanas akta parakstīšanas brīdi.
	9. Piekļūšana pie Īpašuma notiek pa dabisko brauktuvi no valsts autoceļa P8 Inciems – Sigulda – Ķegums (Turaidas iela).
2. **Līguma termiņš**

Līgums stājas spēkā pēc tā abpusējās parakstīšanas un ir spēkā 5 (piecus) gadus no Līguma spēkā stāšanās dienas.

1. **Samaksas noteikumi**
	1. Nomas maksa par Īpašumu lietošanu mēnesī ir XXX EUR (..), kas ietver sevī nomas maksu bez pievienotās vērtības nodokļa (PVN) – XXX EUR (..) un PVN – XXX EUR (..).
	2. Papildus nomas maksai Nomnieks maksā Iznomātājam pēc tā piestādītā rēķina:
		1. kompensāciju par nekustamā īpašuma nodokli, kas Iznomātājam jāmaksā par Īpašumu vietējai pašvaldībai;
		2. par patērēto elektroenerģiju (t.sk., maksu par sadales pakalpojumiem un pārvaldes pakalpojumiem u.c. atbilstoši energopiegādātāja piestādītajiem rēķiniem), kas tiks aprēķināta pec Īpašumā esošajiem elektroenerģijas skaitītāju rādījumiem;
		3. par Īpašuma sastāvā ietilsptošo būvju (kiosks ar kadastra apzīmējumu 8015 001 0501 001 un nojume ar kadastra apzīmējumu 8015 001 0501 002, turpmāk kopā - Būves) apdrošināšanu atbilstoši Iznomātāja faktiskajām izmaksām.
	3. Nomnieks kompensē Iznomātājam pieaicinātā sertificēta nekustamā īpašuma vērtētāja atlīdzības summu 592,90 EUR (pieci simti deviņdesmit divi euro, 90 centi) apmērā.
	4. Nodrošinājuma summa kas iemaksāta, piedaloties nomas tiesību izsolē, tiek ieskaitīta nomas maksā par Īpašumu.
	5. Nomnieks maksā Iznomātājam nomas maksu un Līguma 3.2.2. apakšpunktā minēto maksājumu par katru iepriekšējo kalendāro mēnesi līdz nākošā kalendārā mēneša 30.datumam; Līguma 3.2.1. un 3.2.3. apakšpunktā noteiktos maksājumus par tekošo gadu – 1 (viena) mēneša laika no rēķina saņemšanas; Līguma 3.3. apakšpunktā noteikto – 1 (viena) mēneša laikā no Līguma spēkā stāšanās dienas, ar pārskaitījumu Iznomātāja norēķinu kontā ar šādiem rekvizītiem: Dabas aizsardzības pārvalde, reģistrācijas Nr. 90009099027, Valsts kase, kods TRELLV22, konta Nr. LV75TREL2210650029000. Sākot ar 2026.gadu Līguma 3.2.1. un 3.2.3. apakšpunktā noteiktos maksājumus Nomnieks samaksā līdz 30.jūlijam, pamatojoties uz Iznomātāja piestādītu rēķinu.
	6. Līdz katra mēneša 15.datumam Iznomātājs izraksta rēķinu/-us par maksājamo nomas maksu un saskaņā ar Līgumu Nomnieka veicamajiem papildu maksājumiem par iepriekšējo kalendāro mēnesi. Rēķini tiek nosūtīti Nomniekam uz Līguma 7.2.2. apakšpunktā norādīto Nomnieka pārstāvja e-pasta adresi/elektronisko adresi. Ja Nomnieks dažādu apstāļu dēļ nav saņēmis šajā punktā minēto rēķinu/-us 5 (piecu) dienu laikā no datuma, kad tam bija jābūt nosūtītam, Nomniekam ir pienākums nekavējoties par to rakstveidā paziņot Iznomātāja Līguma 7.2.1. apakšpunktā norādītajam pārstāvim Līguma administrēšanas jautājumos, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt Nomniekam jaunu rēķinu šajā punktā norādītajā kārtībā. Ja Nomnieks nav iesniedzis iebildumus par rēķina nesaņemšanu šajā punktā norādītajā kārtībā, tas vēlāk nevar atsaukties uz rēķina nesaņemšanu kā pamatojumu maksājuma kavējumam.
	7. Ja Nomnieks pilnībā neizpilda Līguma 3.1., 3.2., 3.3. apakšpunktā noteiktās saistības 3.5. apakšpunktā norādītajos termiņos, Nomniekam iestājas pienākums maksāt Iznomātājam kavējuma procentus 0,1 (vienas desmitās daļas) % apmērā no savlaicīgi nesamaksātās summas par katru nokavēto maksājuma dienu.
	8. Visi Nomnieka veiktie maksājumi vispirms tiek ieskaitīti procentu samaksā un tikai pēc tam pamatparāda dzēšanā.
	9. Kavējuma procentu samaksa neatbrīvo Nomnieku no pārējo ar Līgumu uzņemto saistību vai no tā izrietošo saistību izpildes.
	10. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas Līgumā, ja:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies Īpašuma plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību.
	11. Iznomātājs ir tiesīgs piemērot Nomniekam maksu par faktisko Īpašuma lietošanu divkāršā apmērā no Līgumā noteiktā nomas maksājuma apmēra dienā (gada nomas maksājumi/365) par katru kavējuma dienu, kā arī pieprasīt Nomniekam segt visa veida izdevumus, kādi Iznomātājam radīsies sakarā ar Nomnieka saistību neizpildi, ja Līguma darbībai beidzoties, Nomnieks kavē Īpašuma nodošanu Iznomātājam vai nodod to neatbilstošā kārtībā.
2. **Iznomātāja tiesības un pienākumi**
	1. Līguma darbības laikā Iznomātājs apņemas netraucēt Nomnieka lietošanas tiesības uz Īpašumu vai jebkādu tā daļu.
	2. Iznomātājam, netraucējot Nomnieka darbību, ir tiesības pārliecināties, vai Nomnieks ievēros visas ar Līgumu uzņemtās saistības un vai Īpašuma lietošana atbilst Līgumā norādītajiem mērķiem, kā arī veikt Būvju vispārēju apskati un pārbaudīt remonta nepieciešamību Būvēs. Iznomātājs ir tiesīgs veikt apskati pēc nepieciešamības, par to iepriekš informējot Nomnieku. Ārkārtēju avāriju vai dabas stihiju gadījumā Iznomātājam ir tiesības iekļūt Īpašumā bez iepriekšēja brīdinājuma un saskaņošanas ar Nomnieku.
	3. Iznomātājs nodrošina Būvju apdrošināšanu.
	4. Iznomātājs nav atbildīgs par elektroenerģijas pārtraukumiem.
	5. Iznomātājs nav atbildīgs par zaudējumiem, kas radušies Nomniekam, ja Nomnieks nav ievērojis ugunsdrošības normas, instalāciju un komunikāciju lietošanas un uzturēšanas vispārīgos noteikumus.
	6. Iznomātājs nav atbildīgs par zaudējumiem, kas radušies Nomniekam vai trešajām personām paša Nomnieka, tā darbinieku, pilnvaroto vai trešo personu darbības vai bezdarbības rezultātā.
	7. Iznomātājam ir tiesības Īpašuma vai tā aprīkojuma bojājuma gadījumā Nomnieka vainas dēļ, sastādot aktu, pieprasīt Nomniekam bojājumu novēršanu vai atlīdzināšanu. Nomniekam jānovērš bojājumi vai jāatlīdzina bojājumu vērtība naudā 1 (viena) mēneša laikā no apsekošanas akta sastādīšanas dienas.
	8. Iznomātājs ir tiesīgs prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus.
	9. Iznomātājs Nomniekam neatlīdzina izdevumus kārtējiem Īpašuma remontdarbiem, Būvju kosmētiskajiem remontiem, Īpašuma pielāgošanai Nomnieka vajadzībām un Īpašuma uzturēšanai Līguma darbības laikā, kā arī jebkurus citus Īpašumā veiktos ieguldījumus un izdevumus, tai skaitā nepieciešamos, derīgos un greznuma izdevumus.
	10. Pēc Līguma izbeigšanās Iznomātājam ir tiesības saņemt no Nomnieka Īpašumu ne sliktākā stāvoklī, kādā tas tika pieņemts nomā (izņemot normālu Īpašuma dabiskās nolietošanās pakāpi), bet, ja Īpašuma vai Būvju stāvoklis ir pasliktinājies, Iznomātājam ir tiesības Nomniekam pieprasīt veikt Būvju remontu, atjaunojot to iepriekšējā stāvoklī vai arī pieprasīt Nomniekam apmaksāt Iznomātājam Īpašuma atjaunošanas izmaksas.
	11. Pēc Līguma izbeigšanās Iznomātājam ir tiesības pieprasīt Nomniekam likvidēt visas izmaiņas vai papildinājumus Īpašumā, kas tika veikti bez Iznomātāja rakstiskas atļaujas.
3. **Nomnieka tiesības un pienākumi**
	1. Nomnieka pienākums ir godprātīgi pildīt Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Īpašuma lietošanu, kā arī veikt citus maksājumus, kas noteikti Līgumā.
	2. Nomnieks ir tiesīgs izmantot Īpašumu atbilstoši tiem mērķiem un noteikumiem, kādiem tas iznomāts.
	3. Nomniekam ir pienākums visā Līguma darbības laikā uzturēt Īpašumu labā vizuālā un tehniskā stāvoklī. Rodoties Būvju fasādes un iekštelpu vizuāliem un tehniskiem defektiem, par saviem līdzekļiem, nepieprasot atlīdzību no Iznomātāja, veikt nepieciešamo remontu iespējami īsākā termiņā, ka nepārsniedz 5 (piecus) mēnešus, no defekta konstatēšanas brīža, darbus rakstiski saskaņojot ar Iznomātāju.
	4. Nomnieks, par saviem līdzekļiem, nepieprasot atlīdzību no Iznomātāja, ir tiesīgs Būvēs veikt kosmētisko remontu, kā arī uzstādīt iekārtas pēc paša iniciatīvas, darbus rakstiski saskaņojot ar Iznomātāju.
	5. Nomnieks nav tiesīgs veikt Īpašumā pārbūvi, iebūvi vai ierīču pārtaisi bez projekta dokumentācijas rakstiskas saskaņošanas ar Iznomātāju un attiecīgājām valsts pārvaldes iestādēm.
	6. Nomnieks veic Īpašuma apsardzi pēc saviem ieskatiem un par saviem līdzekļiem.
	7. Nomniekam ir pienākums nepieciešamības gadījumā patstāvīgi nodrošināt tādu pakalpojumu saņemšanu, kas saistīti ar Īpašuma funkcionalitātes nodrošināšanu.
	8. Nomniekam ir jāievēro Īpašumā tīrība, sanitārās, drošības tehnikas un ugunsdrošības, vides aizsardzības noteikumi, esošās infrastruktūras uzturēšana, nodrošinot Būvju drošu izmantošanu un to ekslpuatācijas noteikumu ievērošanu.
	9. Nomniekam ir pienākums Īpašumā regulāri veikt teritorijas uzturēšanu, t.sk., veikt zāliena kopšanu, nepieļaujot zālei sasniegt garumu augstāk par 15 cm, savākt un izvest nobirušās lapas, veikt atkritumu savākšanu un atkritumu urnu iztukšošanu Īpašumā.
	10. Nomniekam ir pienākums patstāvīgi noslēgt līgumu par atkritumu apsaimniekošanu Īpašumā ar attiecīgo pakalpojuma sniedzēju un patstāvīgi apmaksāt rēķinus pakalpojuma sniedzējam. Par minētā līguma noslēgšanu, t.sk., par līguma datiem, informēt Iznomātāju 1 (viena) mēneša laikā no Līguma spēkā stāšanās dienas.
	11. Nomnieks ir atbildīgs par postījumiem, kas Īpašumam nodarīti Nomnieka, tā pilnvaroto personu vai darbinieku vainas vai nolaidības dēļ. Avārijas situācijas gadījumā Nomnieks rīkojas patstāvīgi, veic neatliekamos pasākumus avārijas situācijas novēršanai un kaitīgo seku samazināšanai, un nekavējoties par to ziņo Iznomātājam.
	12. Nomniekam ir pienākums ievērot Īpašuma lietošanas tiesību aprobežojumus, t.sk., esošās pazemes un virszemes komunikācijas, arī tad, ja tās nav ierakstītas zemesgrāmatā, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā vai Nekustamā īpašuma valsts kadastra informācijas sistēmā.
	13. Nomniekam ir pienākums ievērot Gaujas nacionālā parka likuma un Ministru kabineta 02.05.2012. noteikumu Nr. 317 “Gaujas Nacionālā parka individuālie aizsardzības un izmantošanas noteikumi” prasības. Īpašuma uzturēšanā un apsaimniekošanā jāievēro Gaujas Nacionālā parka dabas aizsardzības plānā (aplūkojams: <https://www.daba.gov.lv/lv/gaujas-nacionalais-parks#dabas-aizsardzibas-plans-20232035>) ietvertie apsaimniekošanas pasākumi.
	14. Ja Īpašums ir kultūras piemineklis vai šāds statuss tiek piešķirts Līguma darbības laikā, Nomniekam ir pienākums ievērot normatīvos aktus kultūras pieminekļu aizsardzības jomā un Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu.
	15. Nomnieks ir pilnībā atbildīgs par visu ar Līgumu uzņemto sasitību un pienākumu izpildi. Nomnieks atlīdzina zaudējumus, kas radušies citiem zemes lietotājiem, Iznomātājam, sabiedrībai vai videi, Nomnieka vainas, prettiesiskas rīcības (darbības vai bezdarbības) dēļ.
	16. Nomnieks nav tiesīgs nodot Īpašuma vai jebkādas tās daļas lietošanas tiesības trešajai personai.
	17. Ja, Līgumam izbeidzoties, tiek konstatēts, ka Īpašuma vispērējais stāvoklis vai Būvju stāvoklis ir pasliktinājies, Nomniekam pēc Iznomātājam pieprasījuma ir pienākums veikt Būvju remontu, atjaunot tās iepriekšējā stāvoklī vai arī apmaksāt Iznomātājam Īpašuma atjaunošanas izmaksas.
	18. Atbrīvojot Īpašumu Līgumam beidzoties, Nomniekam ir tiesības ņemt līdzi priekšmetus un atdalāmos uzlabojumus, kuri tam pieder un kurus viņš izmantojis Īpašuma uzlabošanai, izņemto neatdalāmos uzlabojumus. Par neatdalāmiem uzlabojumiem atzīstami priekšmeti, kas nodrošina Īpašuma izmantošanu atbilstoši to uzdevumiem, un, kurus atdalot Īpašums zaudē savu vērtību un bez papildu ieguldījumiem nav iespējama to turpmākā izmantošana, vai to atdalīšana rada izdevumus atdalīšanas seku novēršanai. Visi Nomnieka veiktie neatdalāmie uzlabojumi Īpašumā bez papildu atlīdzības paliek Iznomātājā īpašumā.
	19. Nomnieks piekrīt, ka Nomnieka un trešo personu kustamā manta, kas atradīsies Īpašumā nākamajā dienā pēc Līguma izbeigšanās, tiek atzīta par atmestu mantu, un Iznomātājs būs tiesīgs rīkoties ar to pēc saviem ieskatiem.
	20. Nomniekam pēc Iznomātāja pieprasījuma ir pienākums veikt maksu par faktisko Īpašuma lietošanu divkāršā apmērā no Līgumā noteiktā nomas maksājuma apmēra dienā (gada nomas maksājumi/365) par katru kavējuma dienu, kā arī segt visa veida izdevumus, kādi Iznomātājam radīsies sakarā ar Nomnieka saistību neizpildi, ja Līguma darbībai beidzoties, Nomnieks kavē Īpašuma nodošanu Iznomātājam vai nodod to neatbilstošā kārtībā.
4. **Grozījumu izdarīšana līgumā un tā izbeigšana**
	1. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas Puses.
	2. Līguma darbība izbeidzas, ja:
		1. izbeidzas Līguma 2.punktā norādītais termiņš;
		2. Īpašums tiek atsavināts trešajai personai;
		3. Būve (-es) gājusi bojā.
	3. Iznomātājam ir tiesības vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, un neatlīdzinot Nomniekam jebkurus ar Īpašumu saistītos izdevumus (ne nepieciešamos, ne derīgos, ne greznuma izdevumus), par to paziņojot 30 (trīsdesmit) kalendārās dienas iepriekš, nosūtot rakstisku paziņojumu, šādos gadījumos:
		1. Nomnieka darbības vai bezdarbības dēļ tiek bojāts Īpašums;
		2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu;
		3. Nomnieks vairāk nekā mēnesi nav norēķinājies par elektroenerģijas sniegšanas pakalpojumiem un/vai vairāk nekā mēnesi kavē nekustamā īpašuma nodokļa samaksu par Īpašumu;
		4. Nomnieks Līgumā noteiktajos gadījumos Iznomātāja noteiktajā termiņā nekompensē Iznomātājam sertificēta nekustamā īpašuma vērtētāja atlīdzības summu;
		5. Nomniekam ir pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, vai Nomniekam ir apturēta Nomnieka saimnieciskā darbība, vai Nomniekam ir uzsākts likvidācijas process;
		6. Īpašums tiek nodots apakšnomā;
		7. Nomnieks nepilda Īpašuma izmantošanas noteikumus vai netiek sasniegts Līguma mērķis, ar kuru Iznomātājam bija tiesības rēķināties;
		8. ja Nomnieks izmanto Īpašumu citiem mērķiem nekā minēts Līguma 1.3. apakšpunktā;
		9. Līguma noteikumu neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē;
		10. Nomnieks veic patvaļīgu Īpašuma vai tā daļas pārbūvi un/vai pārplānošanu, un/vai maina tā funkcionālo nozīmi, bojā to un/vai veic būvdarbus Īpašumā, pārkāpjot normatīvos aktus;
		11. Nomnieks nepilda kādu no Līguma 5.punktā noteiktajiem pienākumiem.
	4. Ja Īpašums Iznomātājam nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, un neatlīdzinot ar Īpašumu saistītos izdevumus (ne nepieciešamos, ne derīgos, ne greznuma izdevumus, tostarp ieguldījumus).
	5. Nomnieks var atteikties no Īpašuma lietošanas, 2 (divus) mēnešus iepriekš rakstiski paziņojot Iznomātājam un noslēdzot vienošanos ar Iznomātāju par Līguma izbeigšanu. Šādā gadījumā Iznomātājam nav pienākuma atlīdzināt Nomniekam zaudējumus un ar Īpašumu saistītos izdevumus (ne nepieciešamos, ne derīgos, ne greznuma izdevumus, tostarp ieguldījumus).
	6. Līguma izbeigšana pirms termiņa neatbrīvo Nomnieku no pienākuma izpildīt maksājumu saistības, kuras viņš uzņēmies saskaņā ar Līgumu.
	7. Ja Īpašums dabas stihijas rezultātā vai tās radītā ugunsgrēkā pilnīgi gājis bojā, Līgums tiek izbeigts, Pusēm vienojoties. Ja bojājums mazāks par 30% no Īpašuma vērtības, Līgums paliek spēkā un atjaunošanas izdevumus sedz Nomnieks. Ja bojājums lielāks par 30%, Līgums paliek spēkā tikai pēc rakstiskas papildu vienošanās noslēgšanas.
	8. Līguma termiņam beidzoties vai jebkuros citos Līguma izbeigšanas gadījumos Nomniekam jāatbrīvo Īpašums līdz Līguma izbeigšanās dienai un jānodod tas Iznomātājam ar pieņemšanas - nodošanas aktu. Nododot Īpašumu Iznomātājam, Nomniekam ir pienākums atbrīvot Īpašumu no Nomnieka īpašumā un turējumā esošām kustamām lietām un atstāt Īpašumu tīru, tostarp, izlabojot Īpašumā visus bojājumus, kuri radušies atbrīvošanas rezultātā.
	9. Līguma 6.8. apakšpunktā paredzēto pienākumu nepildīšanas gadījumā Nomniekam jāmaksā līgumsods 1 (viena) gada nomas maksas apmērā, kāds tas ir Līguma izbeigšanas brīdī, kā arī jāsedz Iznomātājam visu veidu zaudējumi un izdevumi, kādi Iznomātājam radušies sakarā ar 6.8. apakšpunktā Nomniekam noteiktā pienākuma nepildīšanu.
	10. Iznomātāja reorganizācija nevar būt par pamatu Līguma izbeigšanai vai grozīšanai.
5. **Īpaši noteikumi**
	1. No Līguma izrietošās nomas attiecības ir saistošas Pušu tiesību un saistību pārņēmējiem.
	2. Nomnieks piekrīt korespondences, tostarp jebkādu dokumentu saistībā ar Līgumu, t.sk., Iznomātāja paziņojumu, brīdinājumu, pretenziju, rēķinu, saņemšanai elektroniski šajā apakšpunktā norādītajā Nomnieka e-pastā/e-adresē:
		1. Iznomātājs par pārstāvi līguma darbības laikā nozīmē Iznomātāja Vidzemes reģionālās administrācijas Administratīvās daļas vecāko eksperti Evitu Zemlīti, tālr. +371 26408429, e-pasts evita.zemlite@daba.gov.lv;
		2. Nomnieks par pārstāvi Līguma darbības laikā nozīmē xxxx, tālr. xxxx, e-pasts xxxx.
	3. Nomniekam ir pienākums rakstiski paziņot Iznomātājam par rekvizītu maiņu, tostarp savas juridiskās adreses/deklarētās adreses un/vai pārstāvju e-pasta adreses maiņu, 2 (divu) nedēļu laikā. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci un Nomnieks uzņemas visu atbildību par sekām, kas rodas, pārkāpjot šos noteikumus.
	4. Puses piekrīt – ja kādai no Pusēm Līguma ietvaros izveidosies parāda saistības pret otru Pusi, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi apjomā, kas nepieciešams, lai veiktu parāda piedziņu.
	5. Parakstītais Līgums pilnībā apliecina Pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs Puses. Visi Līguma pielikumi ir neatņemama Līguma sastāvdaļa.
	6. Ja spēku zaudēs kāds no Līguma noteikumiem, tas neietekmēs pārējo noteikumu spēkā esību.
	7. Pušu strīdi tiek izskatīti, Pusēm savstarpēji vienojoties, bet, ja Puses nevar vienoties – Latvijas Republikas vispaŗējās jurisdikcijas tiesā saskaņā ar Latvijas Republikas normatīvajiem aktiem.
	8. Puses nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par Līguma saistību izpildes neiespējamību nepārvaramas varas apstākļu dēļ viena Puse rakstiski informē otru septiņu dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
	9. Līgums parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums. Līgums stājas spēkā tā abpusējās parakstīšanas.
	10. Līgums sagatavots latviešu valodā uz 8 (astoņām) lapām un tam tiek pievienots pielikums “Īpašuma robežu shēma”.
6. **Pušu rekvizīti**

|  |  |
| --- | --- |
| **Iznomātājs** **Dabas aizsardzības pārvalde**  | **Nomnieks** **Vārds Uzvārds/ Nosaukums**  |
| Reģ. Nr. 90009099027  | Reģ. Nr. xxxx  |
| Baznīcas iela 7, Sigulda, LV-2150  | Adrese  |
| Valsts kase  | Banka  |
| Konta Nr. LV75TREL2210650029000  | Konta Nr. xxxx |
| e-pasts: pasts@daba.gov.lv  | e-pasts: xxxxx  |
|  |  |
| Ģenerāldirektore Laura Anteina  | Amats Vārds Uzvārds  |